**ПРАВИЛА ЗА ГЛАСУВАНЕ ЧРЕЗ ПЪЛНОМОЩНИК НА**

**ОБЩОТО СЪБРАНИЕ НА АКЦИОНЕРИТЕ**

**НА „БПД ИНДУСТРИАЛЕН ФОНД ЗА НЕДВИЖИМИ ИМОТИ” АДСИЦ**

В случай на представителство на акционер в общото събрание на акционерите на „БПД Индустриален фонд за недвижими имоти” АДСИЦ (Дружеството), на основание на разпоредбите от Устава на Дружеството и Закона за публичното предлагане на ценни книжа (ЗППЦК) пълномощното за участие в общото събрание на акционерите (ОСА) следва да бъде писмено, изрично и да отговаря на законоустановените изисквания за пълномощно за представителство на акционер в ОСА, чиито акции са допуснати до търговия на регулиран пазар.

В случай че упълномощителят е юридическо лице, пълномощното се подписва от законния представител на юридическото лице. Когато юридическото лице - акционер не се представлява от законния си представител, пълномощникът представя документ за самоличност, оригинал на актуално удостоверение за търговска регистрация на съответното юридическото лице - акционер и изрично писмено пълномощно за конкретното ОСА със съдържанието по чл. 116, ал. 1 ЗППЦК.

В случай на представителство на акционер на Дружеството от юридическо лице -пълномощник, освен документ за самоличност на представляващия дружеството - пълномощник, се представя и оригинал на актуално удостоверение за търговска регистрация на съответното юридическо лице - пълномощник, както и изрично писмено пълномощно за конкретното ОСА със съдържанието по чл. 116, ал. 1 ЗППЦК.

На основание чл. 116, ал. 4 от ЗППЦК преупълномощаването с правата, предоставени на пълномощника съгласно даденото му пълномощно, както и пълномощно, дадено в нарушение на разпоредбата на чл. 116, ал. 1 от ЗППЦК, са нищожни.

Удостоверението за търговска регистрация, както и пълномощното за представителство в ОСА, издадени на чужд език, трябва да бъдат съпроводени с легализиран превод на български език в съответствие с изискванията на действащото законодателство. При несъответствие между текстовете за верни се приемат данните в превода на български език.

Съветът на директорите (СД) на Дружеството, представя образец на писмено пълномощно на хартиен и електронен носител, заедно с материалите за ОСА. Образецът на пълномощно е на разположение и на електронната страница на Дружеството www.bpdreit.com. При поискване, образец на писмено пълномощно се представя и след свикване на заседанието на ОСА.

Дружеството ще получава и приема за валидни уведомления и пълномощни по електронен път на следната електронна поща: bpdreit@bpdplc.com, като електронните съобщения следва да са подписани с универсален електронен подпис (УЕП) от упълномощителя и към тях да е приложен електронен документ (електронен образ) на пълномощното, който също да е подписан с универсален електронен подпис (УЕП) от упълномощителя.

Гласуването чрез кореспонденция не е допустимо, съгласно действащия устав на Дружеството.

Гласуването чрез електронни средства не е приложимо за конкретното заседание на ОСА.

Изпълнителен директор: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Павел Петров Бандилов